Diari Oficial de la Generalitat Valenciana


Sumari del DOGV 3505, del 28-05-1999 (1999/4824)

ORDRE de 14 de maig de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar el programa d'inserció al treball a través de la via de programació d'entitats que aporten recursos per a desenrotllar la programació dels centres FIP de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3505

Data del DOGV
:   28-05-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/4824


Data del document
:   14-05-1999

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

 Descriptors 

:   * formació professional
    * suport econòmic
    * inserció professional

ORDRE de 14 de maig de 1999, de la Conselleria d'Ocupació, Indústria i Comerç, per la qual es publica la línia pressupostària i es determinen els crèdits màxims que han de finançar el programa d'inserció al treball a través de la via de programació d'entitats que aporten recursos per a desenrotllar la programació dels centres FIP de titularitat de la Generalitat Valenciana. [1999/X4824]
  
Amb data 9 de febrer de 1999, va ser publicada en el Diari Oficial de la Generalitat Valenciana l'Ordre de 5 de febrer de 1999, per la qual es publica la línia pressupostària i es determinen els crèdits màxims que han de finançar el programa d'inserció al treball a través de la via de programació d'entitats que aporten recursos per a desenrotllar la programació dels centres FIP prevista en l'Ordre de 12 de novembre de 1998, de la Conselleria d'Ocupació, Indústria i Comerç, per la qual es determinen els programes de formació professional ocupacional, els tallers de formació i inserció laboral i es regula el procediment general per a la concessió de beques i ajudes durant l'exercici 1999.
  
Amb data 31 de març de 1999 va ser publicada en el Diari Oficial de la Generalitat Valenciana l'Ordre de 8 de març de 1999, per la qual es modifica la de 12 de novembre de 1998, mencionada.
  
En conseqüència, d'acord amb allò que s'ha establit en l'article 47 de la Llei d'Hisenda Pública de la Generalitat Valenciana, es procedeix a publicar els crèdits que han de finançar els esmentats programes en allò que afecta la modificació introduïda en l'Ordre de 8 de març de 1999.
  
En virtut d'això i de conformitat amb el que s'ha establit en la disposició addicional primera de l'Ordre de 12 de novembre de 1998 de la Conselleria d'Ocupació, Indústria i Comerç,
  
ORDENE
  
Article únic
  
1r. Incrementar en una quantia màxima de 95.519.002 de pessetes l'assignació pressupostària prevista en l'Ordre de 5 de febrer de 1999, a fi de finançar la via de programació que preveu l'article 13.4 de l'Ordre de 12 de novembre de 1998, i la seua modificació mitjançant l'Ordre de 8 de març de 1999.
  
2n. La totalitat de les ajudes previstes en l'apartat precedent es finançaran a càrrec de la línia 401/000/99 (C.C. 218), del programa 322.20, de la secció 11, de la Llei de Pressupostos de la Generalitat Valenciana de 1999.
  
3r. El règim de pagaments i la justificació de les ajudes es realitzaran en els termes establits en l'Ordre de 12 de novembre de 1998 (DOGV de 20 de novembre de 1998), i en les corresponents resolucions aprovatòries de concessió d'ajudes.
  
València, 14 de maig de 1999
  
El conseller d'Ocupació, Indústria i Comerç,